Uzye I Cisinka Ukuti Afwe Yalaya Aumi Nupya?
Uzye mungati . . .
ee?
awe?
limwi?
VINO BAIBOLO IKASAMBILIZYA AEVI:
“Kulaya ukututuluka.”—Milimo 24:15, Amalembo ya Calo Cipya.
CILAYA ULI NDI MWAZUMILA UKUTI AFWE YALAZYUKA?
Mulaateeka umwenzo lino antu yano mwatemwa yafwa.—2 Kolinto 1:3, 4.
Mutalaatiina sana ukufwa.—Ayebulai 2:15.
Mulaataila sana ukuti wanda umwi atemwikwa inu afwa yalazyuka nupya mulaya pamwi nayo.—Yoane 5:28, 29.
UZYE I CUMICUMI TUNGAZUMILA VINO BAIBOLO IKASAMBILIZYA?
Ee, ivintu vitatu ivingalenga tuzumile aevi:
Leza aali Kaumba wa umi. Baibolo ikati Yeova aliwe “akapela umi.” (Masamu 36:9; Milimo 17:24, 25) Uwaumvile ivintu vyonsi wakwata amaka yakututulula umuntu umufwe.
Leza watutulwilepo antu aafwile. Baibolo ikatuneena pa yantu 8 yano Leza watutulwile—kwali ance, aikolo, aonsi, na anaci. Yamwi yaali afwe pa kasita kanono, nomba wenga wali umwilindi amanda yani (4)!—Yoane 11:39-44.
Leza akalondesya ukuti nupya kwene ace atutulule afwe. Yeova wapata imfwa; akalola imfwa ukuti u mulwani. (1 Kolinto 15:26) ‘Akalondesya’ ukucimvya umulwani kwene wii, kuli kuti ukufumyapo imfwa lino alatutulula afwe. Akaalonda ukuti ace atutulule yonsi yano akaiusya nu kuleka yace yaye aumi nupya pano nsi.—Yobo 14:14, 15.
VWILINI MUNGATI ULI?
U mulandu ci uno tukakotela nu kufwa?
Baibolo ika-asuka icuzyo kwene ci pali UKUTENDEKA 3:17-19 na pali LOMA 5:12.
bem_Latn tum_Latn som_Latn sag_Latn cjk_Latn tum_Latn bem_Latn bem_Latn bem_Latn bem_Latn bem_Latn tum_Latn tum_Latn bem_Latn bem_Latn bem_Latn tum_Latn bem_Latn bem_Latn